Burjassot se suma al dol oficial i suspén els actes previstos
2025-07-24

L’Ajuntament de Burjassot s’ha sumat als tres dies de dol oficial decretats pel Govern d’Espanya per l’accident d’avió de Germanwings en el qual, fins al moment, han perdut la vida 51 espanyols, tal com han confirmat fa pocs moments fonts oficials.

Les banderes del consistori onegen a mitja asta en senyal de dol pels morts i s’ha guardat a les 12 del migdia un minut de silenci en record a les víctimes. Així mateix, l’Ajuntament de Burjassot vol traslladar les seues condolences i el seu afecte als familiars i amics dels morts.

A més, l’Ajuntament de Burjassot ha ajornat els actes oficials que tenia previst celebrar els pròxims dies com la inauguració de l’Oficina de l’Ajuntament de Burjassot en el Campus de la Universitat de València, el lliurament dels Premis Sambori i la Gala de l’Esport. En aquests moments, el Consistori està valorant una nova data per celebrar els diferents actes ajornats.